Keskustelu:Luvaton viljelys

message: Eivät haaskaus ja luvaton viljelys varmaankaan olleet vanhankaan lain mukaan sama asia, vaikka molemmista säädettiinkin samassa rikoslain 33. luvussa ja vaikka luvun otsikossa ei haaskausta mainittukaan, luvaton viljelys kylläkin.  Sen luvun 1 §:ssä haaskaus kuitenkin määriteltiin juuri niin kuin tässä artikkelissa sanotaankin, ja säädettiin siitä rangaistus. Sillä tarkoitettiin eräiden laissa lueteltujen luonnon tuotteiden luvatonta keräämistä toisen maalta.  Mutta saman luvun myöhemmissä pykälissä säädettiin rangaistus myös sille, joka luvattomasti viljeli toisen maalla. Käytännössä sellaista lienee tapahtunut harvemmin, mutta onhan sekin ainakin periaatteessa mahdollista, vaikkakin laitonta, minkä vuoksi laissa oli säännökset sellaisenkin tapauksen varalta. Viljeleminen, luvatonkin, on tietysti aivan eri asia kuin luonnon tuotteiden kerääminen. -KLS (keskustelu) 26. marraskuuta 2012 kello 15.57 (EET)
replies: text: Sen luvun otsikko oli kieltämättä hieman epäjohdonmukainen: pikemminkin sen olisi pitänyt kuulua vaikkapa: "Haaskauksesta sekä luvattomasta viljelyksestä, metsästykestä ja kalastuksesta."  Se olisi kuvannut paremmin luvun sisältöä, mutta olisi ehkä ollut liian pitkä otsikoksi. Mutta rikoslain tai ainakin alkuperäisversion eräissä muissakin luvuissa taisi kyllä olla säädöksiä muistakin rikoksista kuin mitkä niiden otsikoissa mainittiin. -KLS (keskustelu) 26. marraskuuta 2012 kello 16.04 (EET)
replies: text: :Hyviä huomioita, pohdin itsekin samaa artikkelia kirjoittaessani. Löysin netistä lisätietoa ja laitoin linkiksi osioon aiheesta muualla. Minä luulen, että käsite luvaton viljelys on jokseenkin keinotekoisesti luotu yleistermi näille oikeudenloukkauksille, kenties konstruoitu käännös ruotsinkielisestä termistä åverkan. Tähän viittaa muun muassa Tietosanakirjan artikkeli sekä Toivo Komsin pohdinta artikkelin sivulla 193. Laajimmillaan luvaton viljelys tarkoitti siis kaikenlaista toisen kiinteän omaisuuden tuoton, maan, metsän tai veden "viljan" luvatonta ottamista tai käyttämistä omaksi tai toisen hyödyksi sisältäen siis yläkäsitteenä myös luvattoman metsästyksen ja kalastuksen. "Viljelys" ei tässä käsittääkseni tarkoita pelkästään maanviljelyä vaan kaikenlaista maasta luonnostaan saatavaa hyötyä, joka kuuluu maanomistajalle. Ruotsinkielinen termi åverkan onkin paljon parempi, mutta sille ei kenties liene löydetty mitään sopivaa käännöstä.Kun laajimman merkityksen purkaa osiinsa, siitä tulee sitten erilaisia lain 33. luvussa lueteltuja tekoja, kuten esimerkiksi haaskaus eli tarkemmin metsänhaaskaus, luvaton kaskeaminen, luvaton kaivaminen, luvaton metsästys, luvaton tienteko toisen maille ja – luvaton maanviljely. Artikkeli on siinä mielessä väärin kirjoitettu, että haaskaus on rinnastettu luvattomaan viljelykseen, vaikka se on vain tämän "luvattoman maankäytön" erityistapaus. Ehkäpä termin voisi paremmin kirjoittaa muotoon "luvaton toisen maan tai sen tuottamien (luonnon)tuotteiden ottaminen tai vahingoittaminen, mikäli kyseessä ei ole varkaus tai vahingonteko". Onhan laissa muitakin termejä, joilla on määrätty merkityksensä nykykielestä eroten, esimerkiksi petollinen viettely tai meteli. --Pxos (keskustelu) 26. marraskuuta 2012 kello 22.24 (EET) Korjattu kirjoitusvirhe (33. pykälä 33. luvuksi). --Pxos (keskustelu) 27. marraskuuta 2012 kello 16.30 (EET)

text: :Lisäys: Artikkeli pitäisikin oikeastaan kirjoittaa käsitteestä luvaton viljelys ja kertoa haaskauksesta sen erityistapauksena. Hauska yksityiskohta muuten on, että Tietosanakirjan artikkelin kirjoittajaksi on merkitty "M. R. P.", joka kirjoittajaluettelon mukaan on "Palojärvi, M. R.". Wikiaineistossa olevasta Kuka kukin oli -luettelosta löytyy varatuomari Martti Robert Palojärvi (1889–1939), joka erittäin todennäköisesti on sama henkilö. Koska Palojärvi on kuollut vuonna 1939, hänen kirjoittamansa tekstin tekijänoikeuksien suoja-aika on päättynyt 1.1.2011 alkaen, joten vähällä vaivalla Wikipediaan voisi suoraan kopioida tuon tietosanakirjan artikkelin, joka on aika napakasti kirjoitettu. --Pxos (keskustelu) 26. marraskuuta 2012 kello 22.48 (EET)
replies: text: ::Onnistuin löytämään kirjastosta vanhan lakikirjan ja saatoin tarkistaa asian.  Rikoslain 33. luvun 1 §:ssä määriteltiin haaskaus juuri niin kuin tässä artikkelissakin ja säädettiin siitä rangaistus. Saman luvun 2 §:ssä säädettiin, että jos joku ottaa jotakin viljelyskasvien tuotteita toisen puutarhasta tai pellolta taikka jo hakattua puuta esimerkiksi halkopinosta, teko on rangaistava varkautena tai näpistyksenä.  Mutta saman luvun 3 ja 4 kuuluivat seuraavasti:

text: ::3 § Joka toisen vmaalla luvattomasti kaskeaa tai kydettää, vetäköön sakkoa vähintään viisikymmentä ja enintään viisisataa markkaa.

text: ::Jos hän siihen kylvi, menkään kasvu tai sen arvo maanomistajalle, ellei erittäin ole toisin säädetty.

text: ::4 § Joka luvattomasti rakentaa toisen maalle taikka sitä kaivaa tahi kyntää, taikka siihen kylvää tahi istuttaa, taikka ottaa siitä jotakin haltuunsa, vetäköön sakkoa enintään kaksisataa markkaa.

text: ::Kasvu tahi istutus, taikka sen arvo, menköön maan lailliselle haltijalle.

text: ::Näissä pykälissä mainituista teoista muutamat, erityisesti kylväminen tai istuttaminen toisen maalle, ovat epäilemättä aivan sananmukaisesti "luvatonta viljelystä", vaikka juuri näitä sanoja ei itse lakiteksteissä esiintynytkään, luvun otsikossa kylläkin.

text: ::Vanhasta ruotsinkielisestä lakitekstistä en ole vielä katsonut, mitä sanoja siellä käytettiin. -KLS (keskustelu) 27. marraskuuta 2012 kello 11.30 (EET)
replies: text: :::Rikoslaki siinä muodossa kuin se oli säädettäessä vuonna 1889 löytyy suomeksi tästä linkistä. Toivo Komsin artikkelissa mainitaan, että 33. luvun otsikko ruotsiksi oli ”Om åverkan samt olovligt jagande och fiskande”. Rakennuskaaren 8. luvun otsikko suomeksi on ”Luvattomasta pellon ja niityn viljelemisestä” ja ruotsiksi ”Om åverkan i åker och äng”. Luvun 1 §:ssä (suomeksi) luvattomaksi viljelykseksi kutsutaan naapurille kuuluvan viljan leikkaamista tai heinän niittämistä, 2 §:ssä säädetään rangaistus varsinaisesta kylvämisestä toisen peltoon ja 3 §:ssä puhutaan toisen peltosaran luvattomasta ottamisesta omaan käyttöön (ruots. intaga, ~vallata/ottaa haltuunsa). Kaikki nämä toisen oikeuden loukkaukset ovat "oovärkkausta", joka on käännetty suomeksi luvattomaksi viljelykseksi. --Pxos (keskustelu) 27. marraskuuta 2012 kello 17.10 (EET)
thread_title:  Haaskauksesta 

message: Mitähän tuon sv-wikiin johtavan linkin kanssa nyt pitäisi tehdä? Nämä eivät ole samoja asioita. Termillä åverkan, kuten artikkelista käy ilmi, tarkoitetaan Ruotsin laissa ensisijaisesti vähäistä vahingontekoa, jonka erityistapauksena on ns. haaskausta koskeva kohta (2 § 2 st), jolloin kyseessä ei ole suoraan sama asia. Toisaalta sv-wikin artikkelissa on hyödyllistä lisätietoa asiasta, jolloin siihen olisi hyvä jotenkin viitata. Wikilinkkiä ei kuitenkaan voine laittaa Katso myös tai Aiheesta muualla -osioihinkaan käytäntöjen mukaan, vai voiko? --Pxos (keskustelu) 27. marraskuuta 2012 kello 23.15 (EET)
thread_title:  Interwikilinkistä